kardosdrur/scandi-wiki huggingface dataset:
Finderup-bunkeren

Finderup-bunkeren er et militært bunkeranlæg beliggende på Finderup Øvelsesplads vest for Viborg. Bunkerens officielle navn er "Bunker 7". Anlægget blev bygget i begyndelsen af 1980´erne under den kolde krig. Det rå bygningsværk kostede ca. 600 mio kr., som blev betalt af NATO-infrastrukturmidler. 

Bunkeren er bygget til at modstå træffere af atomvåben indtil en vis størrelse. Den kan operere uafhængigt af tilførsler udefra i en periode.
 
Bunkeren må ikke forveksles med Regan Vest, der er bygget til at modstå en atomar fuldtræffer. 

Anlægget blev primært bygget som krigshovedkvarter (Static War Headquarters) for NATO-kommandoen, som på dansk kaldtes Enhedskommandoen og i NATO-terminologi Commander Baltic Approaches (COMBALTAP). Kommandoen havde fredshovedkvarter i lokaliteter på Flyvestation Karup. Desuden var der fra begyndelsen et NATO-kommunikationsknudepunkt i bunkeren.

I 1994 flyttede endnu en NATO-enhed ind i bunkeren, et luftoperationscenter kaldet Combined Air Operations Center Finderup (CAOC Finderup).

I 2004 blev COMBALTAP, som i mellemtiden havde skiftet navn til Joint Command North East (JC NE), nedlagt, og krigshovedkvarteret forsvandt dermed fra Finderup-bunkeren. Til gengæld blev CAOC 1 kraftigt udvidet ved samme lejlighed. Det er dog meningen, at luftoperationscentret i 2012 skal flyttes til faciliteter på Flyvestation Karups område. Derefter vil kun kommunikationscentret være tilbage i Finderup-bunkeren. Denne står måske også foran en nedlæggelse. 

Fra den danske fredsbevægelses side var der stor modstand imod bygningen af bunkeren. Man mente bl.a., at bunkerens formål var at muliggøre brug af atomvåben fra dansk område i en krigssituation. I juni 1984 oprettedes en kvindefredslejr på et areal i bunkerens nærhed. Lejren bestod indtil september 1985.

Lukning 
I 2011 besluttede NATO en reform af kommandostrukturen i alliancen; det indebærer, at Finderup-bunkeren, der er det sidste NATO-hovedkvarter på dansk jord, skulle lukkes.
Nogle af funktionerne er flyttet til Flyvestation Karup. 

Pr 1. januar 2014 er bunkeren officielt forladt, og dets indgange er blevet forseglet med beton, mens større udstyr (generatorer etc.) forbliver inde i den.

Ekstern henvisninger 

 Fast arbejde – CAOC eller Combined Air Operation Center TV/MIDT-VEST
 Formålet med regeringsanlæggene  Danmarks dybeste hemmelighed

Kilder 

Militære anlæg i Danmark
Bygninger, konstruktioner og anlæg i Viborg Kommune
Alex Borstein

Alexandrea "Alex" Borstein (født 15. februar 1973) er en amerikansk skuespiller, producer, sanger, tegnefilmsdubber, manuskriptforfatter og komiker. Bedst kendt for at lægge stemme til Lois Griffin i den animerede komedieserie Family Guy, for hvilken hun også er producer og manuskriptforfatter.

Eksterne henvisninger 

 

Tegnefilmsdubbere fra USA
Stemmer i Family Guy
A.C. Crispin

Ann Carol Crispin (5. april 1950 - 6. september 2013) var en amerikansk science fiction-forfatter der bl.a. har skrevet flere romaner med handlinger indenfor Star Trek og Star Wars-universerne, bl.a. Paradisfælden, Dobbeltspillet og Oprørsgryet i Han Solo-trilogien.

Hun var gift med science fiction-forfatteren Michael Capobianco.

Ekstern henvisning 
 Officiel hjemmeside 

Science fiction-forfattere fra USA
Star Wars-forfattere
Romanforfattere fra USA
Niels Bernhard Løw

Niels Bernhard Løw (25. juni 1881 i København – 20. februar 1964 i Skanderborg) var en dansk atlet som var medlem i Ordrup Latin- og Realskole. Han deltog i de Olympiske mellemlege 1906 i Athen og opnåede en 14. plads i trespring, en 22. plads i længdespring, en 27. plads i længdespring uden tilløb og blev uden resultat i højdespring. Han vandt det danske mesterskap 1901 i længdspring.

Niels Bernhard Løw var læge.

Danske mesterskaber 
  1902 Længdespring 
  1901 Længdespring 5,74
  1901 Højdespring 1,54

Eksterne henvisninger 
 

Længdespringere fra Danmark
Atleter fra Ordrup Latin- og Realskole
Danske OL-deltagere i atletik
Personer fra København
Trespringere fra Danmark
Højdespringere fra Danmark
Paradisfælden

Paradisfælden (eng: The Paradise Snare) er en amerikansk science fictionroman af A.C. Crispin fra 1997 og er den første i Han Solo-trilogien der følger Han Solo's liv fra teenageårene til begyndelsen af Star Wars Episode IV: Et nyt håb.

Star Wars
Science fiction
TV 4 Komedi

TV4 Komedi er en svensk tv-kanal, der drives af TV4 AB. 

Tv-kanalen satser på komedier, sitcoms og talkshows. På programmet er bl.a. klassiske sitsoms som Alf, Family Matters, Sams Bar, Hope & Faith, Will & Grace, The Golden Girls og The Late Show with David Letterman.

Referencer

External links 
 Kanalens hjemmeside

Etableret i 2006
Tv-kanaler fra Sverige
TV4 AB
Waves

Waves (tidligere Hundige StorCenter) er et indkøbscenter i Hundige ved Køge Bugt syd for København. Centret blev opført i 1974, overdækket i 1987 og moderniseret i 1999, 2009 og 2017. Ved renoveringen i 2009 blev en del af det gamle center nedrevet og erstattet af nybyggeri. I den forbindelse blev navnet ændret til det nuværende (Waves). Ved den seneste renovering blev hele førstesalen moderniseret, og der åbnede en ny (Nordisk Film Biografer) med seks sale og over 750 sæder.

Centret rummer et Bilka-varehus, fire andre dagligvarebutikker og over 120 specialbutikker, spisesteder og specialister.

Waves har 3.200 gratis parkeringspladser uden tidsbegrænsning og er nabo til Hundige Station (S-tog), ligesom Movias busser standser ved centret.

Waves og det tilhørende Bilka beskæftiger over 1.500 ansatte og er dermed Greve Kommunes største arbejdsplads. Butikkerne omsætter samlet for 2 milliarder kroner årligt. Centret ejes af ejendomsinvesteringsselskabet DADES A/S.

Billeder

Referencer

Eksterne henvisninger 

 Waves' hjemmeside

Bygninger, konstruktioner og anlæg i Greve Kommune
Etableret i 1974
Indkøbscentre i København og omegn
Hundige
Wendy Schaal

Wendy Schaal (født 2. juli 1954) er en amerikansk skuespiller og tegnefilmsdubber kendt for at lægge stemme til Francine Smith i den animerede komedieserie American Dad!. Hun er datter af skuespilleren Richard Schaal.

Eksterne henvisninger 

 

Skuespillere fra USA
Tegnefilmsdubbere fra USA
Stemmer i American Dad!
Mike Barker (producer)

Michael "Mike" Barker (født 7. juni 1968 i Los Angeles) er en amerikansk producer, manuskriptforfatter og tegnefilmsdubber, kendt som skaber af den animerede komedieserie American Dad! sammen med Seth MacFarlane og Matt Weitzman. Han har desuden fungeret som manuskriptforfatter, tegnefilmsdubber og producer på Family Guy.

Eksterne henvisninger 

 

Tegnefilmsdubbere fra USA
Stemmer i American Dad!
Stemmer i Family Guy
Personer fra Los Angeles
Dee Bradley Baker

Dee Bradley Baker (født 31. august 1962) er en amerikansk tegnefilmsdubber, kendt for sit arbejde på tegnefilmsserier som SvampeBob Firkant, American Dad! og Star Wars: The Clone Wars.

Eksterne henvisninger 

 

Tegnefilmsdubbere fra USA
Stemmer i American Dad!
Tomb of the Mutilated

Tomb of The Mutilated er det tredje studiealbum af det amerikanske dødsmetal-band Cannibal Corpse, som blev udgivet i 1992 gennem Metal Blade Records, og det sidste album med guitarist Bob Rusay. På grund af det offensive indhold i sangteksterne blev albummet forbudt i Tyskland indtil juni 2006. 

På grund af hovedbemærkningen på Tomb of the Mutilated indeholder citater fra den amerikanske seriemorder Albert Fish, misforstås han ofte med at være stemmen i begyndelsen af "Addicted to Vaginal Skin". Denne båndtilståelse i begyndelsen af sangen kommer dog fra "Genesee River Killer", Arthur Shawcross.

Gruppen optrådte med "Hammer Smashed Face" i Ace Ventura: Pet Detective.

Spor 
 "Hammer Smashed Face" – 4:04
 "I Cum Blood" – 3:41
 "Addicted to Vaginal Skin" – 3:31
 "Split Wide Open" – 3:02
 "Necropedophile" – 4:05
 "The Cryptic Stench" – 3:57
 "Entrails Ripped from a Virgin's Cunt" – 4:15
 "Post Mortal Ejaculation" – 3:37
 "Beyond the Cemetery" – 4:53

Live bonusspor fra albumgenudgivelse i 2002
<li>"I Cum Blood" – 4:13

Fodnoter 

Album fra 1992
Cannibal Corpse-album
Matt Weitzman

Matt Weitzman er en amerikansk producer, manuskriptforfatter og tegnefilmsdubber, bedst kendt som skaber af den animerede komedieserie American Dad! sammen med Seth MacFarlane og Mike Barker. Han har desuden fungeret som manuskriptforfatter, tegnefilmsdubber og producer på Family Guy.

Eksterne henvisninger 

 

Tegnefilmsdubbere fra USA
Stemmer i American Dad!
Stemmer i Family Guy
Tom Selleck

Thomas William "Tom" Selleck (født 29. januar 1945) er en amerikansk skuespiller, manuskriptforfatter og filmproducer. Han kendes bl.a. for sin hovedrolle i tv-serien Magnum, P.I..

Filmografi i udvalg

Film 
 High Road to China (1983)
 Tre mand og en baby (1987)
 Tre mand og en lille dame
 Folks! (1992)
 Mr. Baseball (1992)
 Five Killers (2009)
 Jesse Stone: Innocents Lost (2011)

Tv 
 Magnum, P.I. (1980-1988)
 Venner (1996), flere afsnit
 Las Vegas (2007), sæson fem
 ''Blue Bloods (2010-)

Eksterne henvisninger 

 

Skuespillere fra USA
Manuskriptforfattere fra USA
Filmproducere fra USA
Steen Rønsholdt

Steen Rønsholdt (født 11. september 1944) er en dansk professor og dr.jur..
Rønsholdt blev cand.jur. fra Københavns Universitet i 1972 og blev derefter ansat som fuldmægtig i Miljøstyrelsen. Han blev i 1977 adjunkt og senere lektor i offentlig ret ved Københavns Universitet. I 1987 blev han dr.jur. på en afhandling om habilitet i kommunale råd, og i 1991 blev han professor i forvaltningsret ved Københavns Universitet. Fra 1993 til 1997 var han dekan for Det Juridiske Fakultet. 

Fra 1987 har han været formand for Det Retsvidenskabelige Fagråd.

Kilder og eksterne henvisninger 
 Steen Rønsholdts side på ku.dk

Jurister fra Danmark
Videnskabsfolk fra Danmark
Personer i Kraks Blå Bog
The Boomtown Rats

The Boomtown Rats, er en rockgruppe fra Dún Laoghaire, lige udenfor Dublin i Irland. Gruppen blev dannet af vokalisten Bob Geldof i 1975, men allerede året efter flyttede de til London og blev en del af den begyndende new wave-retning. De slog igennem i 1978 med singlen "Like Clockwork" og albummet A Tonic for the Troops. Deres mest kendte sang er "I Don't Like Mondays" fra 1979, som en kommentar til forbrydelsen begået af Brenda Ann Spencer samme år.

Album 
 1977 – The Boomtown Rats
 1978 – A Tonic For The Troops
 1979 – The Fine Art Of Surfacing
 1981 – Mondo Bongo
 1982 – V Deep
 1984 – In The Long Grass
 2020 – Citizens of Boomtown

Rockgrupper fra Irland
Musikgrupper fra 1975
Palencia (provins)

Palencia er en provins i det  vestlige Spanien, centralt beliggende i den den autonome region Castilla y León. Den grænser til provinserne León, Burgos, Valladolid og til Cantabrien.

Provinsen har omkring 175.000 indbyggere og næsten halvdelen af disse bor i provinshovedstaden Palencia. Der er 191 kommuner i provinsen, men mere end halvdelen af landsbyerne har færre end 200 indbyggere. Palencia dækker et område på 8.052 km².

Eksterne henvisninger 

 Officiel webside 

Provinser i Spanien
Castilla y León
Pontevedra (provins)

Pontevedra er en provins på kysten af Atlanterhavet i det  nordvestlige  Spanien, i den sydvestlige del af den autonome region Galicien. Den grænser til provinserne A Coruña, Lugo og Ourense og til Portugal.

Provinsen har tæt ved en million indbyggere. Omkring  8 % af disse bor i provinshovedstaden Pontevedra, som dog ikke er den største by, – det er Vigo med omkring 290.000 indbyggere. Provinsen har 62 kommuner og dækker et område på 4.495 km².

Eksterne henvisninger 

 Officiel webside

Provinser i Spanien
Galicien (Spanien)
Landkreis Kassel

Landkreis Kassel er en Landkreis i regierungsbezirk Kassel i den nordligste del af den tyske delstat Hessen.  

Den grænser til følgende landkreise: Northeim og Göttingen (Niedersachsen), Werra-Meißner-Kreis, Schwalm-Eder-Kreis, Waldeck-Frankenberg og Kreis Höxter (Nordrhein-Westfalen).

Byer og kommuner 
Kreisen havde   indbyggere pr.

Eksterne henvisninger
KRIMI5

KRIMI5 er en dokumentarserie, der sendes på Kanal 5. Formatet ligner TV 2's Station 2, og omhandler forbrydelser og den kriminelle underverden. Programmet blev sendt første gang den 15. oktober 2009 med Thomas Mygind og Tine Røgind som studieværter.

Eksterne henvisninger
 Krimi5 på SBSTV 

Programmer på SBS TV
Danske tv-serier fra 2010'erne
Heinrich Tønnies

Johan Georg Heinrich Ludwig Tønnies, født Tönnies (10. maj 1825 i Grünenplan, Braunschweig, Tyskland – 11. december 1903 i Aalborg) var en tyskfødt dansk fotograf.

Tønnies var uddannet som glassliber og -maler og var fra 1847 bosat i Danmark. Han lærte daguerrotypi fra C. Fritsche i Aalborg og Wilhelm Schrøder i København og etablerede sig i 1856 som portrætfotograf i Aalborg. Han afveg i sin produktion fra tidens klassiske visitkortfotografi, idet hans portrætter var mere uformelle og viste folk i arbejdstøj. Han fotograferede også soldater, bl.a. på vej til den 2. slesvigske krig i 1864.<ref>Mette Sandbye (red.), Dansk Fotohistorie, København: Gyldendal 2004, s. 49.</ref>

Derudover frembragte han også mange topografiske fotografier fra området, bl.a. opførelsen af den første jernbanebro over Limfjorden i 1874. Han efterlod 170.000 plader ved sin død. Firmaet Atelier H. Tønnies'' eksisterede helt til 1974.

Der findes et par malede portrætter af Tønnies og hans hustru, som er i privateje, udført af Leopold Hartmann 1868 og 1869. Portrætterne blev – uidentificerede – solgt på Bruun Rasmussen Kunstauktioner 9. november 2009 som lot nr. 619

Han er begravet på Almen Kirkegård i Aalborg.

Referencer

Kilder og eksterne henvisninger 

 
 
 

Fotografer fra Danmark
Personer fra Aalborg
Danskere i 1800-tallet
Åke Sjögren

Åke Sjögren (død 1931) var en svensk ingeniør og eventyrer, gift med Mary Sjögren (død i 1928). De boede bl.a. på øen Blasieholmen i det centrale Stockholm. Han er kendt for sine mange rejser til bl.a. Kenya, hvor han i 1912 stod for byggeriet af M’Bogani House, syd for Nairobi – overtaget af Karen Coffee Company Ltd. i 1916.

Eksterne henvisninger 
 Åke Sjögren  på Stallarholmen.com 

Ingeniører fra Sverige
Opdagelsesrejsende fra Sverige
Tjek fødselsår
Salamanca (provins)

Salamanca er en provins i det vestlige Spanien, i den vestlige del af den autonome region Castilla y León. Den grænser til provinserne Zamora, Valladolid og Ávila og Cáceres og til Portugal. Provinsen har et areal på 12.349 km².

Det bor omkring 355.000 indbyggere i provinsen, og tæt ved halvdelen af disse bor i provinshovedstaden Salamanca. Der er 362 kommuner i provinsen, men mere end halvdelen af landsbyerne har færre end 300 indbyggere.

Eksterne henvisninger 

 Officiel webside

Provinser i Spanien
Castilla y León
Adolph Lønborg

Christian Adolph Barfod Lønborg (5. september 1835 i Nykøbing Falster – 27. oktober 1916 på Frederiksberg) var en dansk fotograf, fader til Cani og Harald Lønborg.

Lønborg var søn af urmager Didrik Bech Lønborg og Frederikke Pouline Priergaard. Han kom i lære hos malermester Geisler, men uddannede sig i øvrigt på Kunstakademiet fra 1850 og var samtidig privat elev hos Wilhelm Marstrand, fik Akademiets lille sølvmedalje 1860.

1891 var han på rejse i Tyskland og Belgien (på K.A. Larssens Rejsestipendium). Han vandt bronzemedalje på Parisudstillingen 1878 som fotograf for portrætgruppering.

Lønborg havde særlig lagt sig efter portrætlitografien og arbejdede bl.a. for Emil Bærentzen & Co.'s lithografiske Institut, men allerede 1865 nedsatte han sig som fotograf i Nakskov, hvorfra han 1871 flyttede til København og fik atelier på Østergade 16, senere i Matthias Hansens Gård på Amagertorv 6. Han har udført en del portrætlitografier i tidens genre, dels efter fotografi, dels efter naturen; således kan nævnes et portræt af svogeren, litograf Harald Jensen efter dennes selvportrættegning. Et af hans hovedværker er et portræt af den aldrende N.F.S. Grundtvig i profil (1872). Han er repræsenteret i Kobberstiksamlingen og på Det Kongelige Bibliotek.

Han blev gift 7. juni 1865 i Nakskov med Conradine Hansen (13. december 1838 i Arninge – 19. december 1908 i København), datter af skolelærer Niels Hansen og Conradine Knuthsen. Han er begravet på Solbjerg Parkkirkegård.

Kilder 
 Merete Bodelsen og Povl Engelstoft (red.), Weilbachs Kunstnerleksikon, København: Aschehoug 1947-52.

Eksterne henvisninger 

 

Fotografer fra Danmark
Personer fra Nykøbing Falster
Danskere i 1800-tallet
Danskere i 1900-tallet
Adolph
Bob Geldof

Robert Frederick Geldof (født 5. oktober 1951), bedre kendt som Bob Geldof, er en irsk sanger, Singer-songwriter, skuespiller og politisk aktivist. I sin første fase af karrieren var han frontfigur i rock-bandet Boomtown Rats. Et band som var banebrydende og havde sit største hit med sangen I Don't Like Mondays, som tager udgangspunkt i historien om Brenda Ann Spencer. I 1982 spillede han hovedrollen i Pink Floyds film The Wall. Han er mest kendt for at igangsætte Live Aid og Live 8. Sammen med Bono har han flere gange været foreslået til Nobels Fredspris.

I 1984 skrev han sammen med Midge Ure hittet "Do They Know It's Christmas?" som blev kendt gennem Band Aid og den senere koncert Live Aid som begge havde til hensigt at indsamle penge og give international opmærksomhed på sultkatastrofen i Etiopien. Geldof stod for teksten, mens Ure skrev musikken og stod for korarrangementerne til sangen.

Geldof blev i 1986 udnævnt til Honorary Knight Commander af Order of the British Empire. Fordi Geldof er irsk statsborger medfører udnævnelsen ikke adelskab og han har heller ikke ret til at føre titlen Sir foran sit navn.

Bob Geldof var gift med Paula Yates og har tre døtre med hende: Fifi Trixibelle, Peeches og Pixie. Paula Yates forlod Geldof i 1994 og fik datteren Tiger Lilly i 1996. Da både moren og faren døde, adopterede Geldof hende.

Diskografi

Solo albums

Opsamlingsalbums

Singler

Noter

Eksterne henvisninger 
 

Rockmusikere fra Irland
Singer-songwritere fra Irland
Har spillet på Roskilde Festival
Personer tildelt Commander of the Order of the British Empire
Æresborgere i Dublin
Frederik Adolph Holstein

Frederik Adolph Holstein (født 18. oktober 1784 på Waterneverstorf, død 21. maj 1836 på Holsteinborg Gods) var en dansk kammerherre, lensgreve og filantrop. Hans forældre var Hinrich Holstein-Holsteinborg og Friderica Rantzau.

Holstein, der var uddannet cand.jur., overtog i 1808 grevskabet Holsteinborg og blev samme år gift med Wilhelmine Juliane Reventlow. Han grundlagde i 1810 Danmarks første sparekasse, Holsteinborg Sparekasse, der dog var forbeholdt hans egne ansatte. Han oprettede i 1809 et selskab for industri og husflid og i 1811 den første kvægforsikringsforening. Han var desuden engageret i moderniseringen af skolevæsenet og finansierede oprettelsen af flere skoler samt hjemmet Hjortholm (Holsteinsminde) for fattige børn. 

Holstein deltog også i den kirkelige debat som fortaler for bibelselskaber og missioner, hvilket gjorde, at han også blev formand for Det Danske Missionsselskab. I 1835 blev han kongevalgt deputeret i Roskilde Stænderforsamling, hvor han var optaget af indførelsen af kommunalt selvstyre, trykkefrihed og afskaffelse af slaveriet. Allerede i 1814 havde han også markeret sig politisk ved at udarbejde et forslag til en grundlov for Norge.

Eksterne kilder/henvisninger 

 
 Biografi i Dansk Biografisk Leksikon 

Frederik Adolph
Lensgrever fra Danmark
Jurister fra Danmark
Godsejere fra Danmark
Riddere af Dannebrog
Danskere i 1800-tallet
Stænderdeputerede fra Østifterne
Personer i Dansk Biografisk Leksikon
Kammerherrer fra Danmark
Gravsted.dk

Gravsted.dk er en dansk hjemmeside med oplysninger om primært kendte danskeres gravsteder. Hjemmesiden blev lanceret i 2003 og har siden været ejet af Henrik Stender.

Siden bestyres af "Ruth og Henrik" på privat basis. Der er ingen forening eller anden organisation bag den, og der er ingen form for økonomi involveret.

Det fremgår af siden, at dens "formål er at skabe en interaktiv kirkegårdsvandring".

Til hver afdød persons opslag findes et foto af personens gravsted, en kort biografi, og et portræt for så vidt det er muligt at finde et sådant, som ikke er underlagt copyright. 

Fotos af gravsteder er enten taget af Ruth og Henrik selv eller af andre bidragydere. I de senere år er det i en vis udstrækning gjort brug af fotos, som er uploaded til fri afbenyttelse på Wikimedia Commons.

De korte biografiermax. 200 order skrevet af forskellige frivillige, ulønnede bidragydere.

Knap 12.500 afdøde danskeres og udlændinges gravsteder er med på hjemmesiden ().

Referencer

Eksterne henvisninger 
 Gravsted.dk's hjemmeside

Netdatabaser fra Danmark
Etableret i 2003
Dobbeltspillet

Dobbeltspillet (eng: The Hutt Gambit) er en amerikansk science fictionroman af A.C. Crispin fra 1997 og er den anden roman i Han Solo-trilogien, der følger Han Solo's liv fra teenageårene til begyndelsen af Star Wars Episode IV: Et nyt håb. I Dobbeltspillet følger man Han Solo's udvikling fra kejserlig kadet til smugler, samt mødet med Chewbacca.

Star Wars
Oprørsgryet

Oprørsgryet (eng: Rebel Dawn) er en amerikansk science fictionroman af A.C. Crispin fra 1998 og er den tredje roman i Han Solo-trilogien, der følger Han Solo's liv fra teenageårene til begyndelsen af Star Wars Episode IV: Et nyt håb. I Oprørsgryet følger man Han Solo i den sidste tid før mødet med Luke Skywalker.

Science fiction
Romaner fra USA

en:The Han Solo Trilogy#Rebel Dawn
Porøs

Porøs er betegnelsen for et skrøbeligt og forgængeligt materiale. Et materiale kan gå fra at være massivt til at være porøst til at smuldre til pulver. Det bruges også om materialer, som indeholder porer og har en svampet struktur.

Et argument kan også være porøst og vil dermed altid blive opløst ved mødet med et mere struktureret argument.

Se også 
 Pore (jord)

Ord og vendinger
Rosenstolz

Rosenstolz er en tysk musikgruppe fra Berlin bestående af sangerinden AnNa R. og sangskriveren og sangeren Peter Plate.

Rosenstolz synger hovedsageligt på tysk i en blanding af pop, rock og chanson. Størst succes har de fået med poppede melodiske ballader.

Litteratur 
 Rosenstolz: Lieb mich, wenn du kannst, nimm mich, nimm mich ganz. Dtv, München 1998;

Eksterne henvisninger 

 Rosenstolz

Musikgrupper fra Tyskland
Santa Cruz de Tenerife (provins)

Santa Cruz de Tenerife er en spansk provins som består af den vestlige del af den autonome region de Kanariske Øer. Provinsen består af den vestligste halvdel af øgruppen, blandt andre øerne Tenerife, La Gomera, El Hierro og La Palma. 

Hovedstaden er byen Santa Cruz de Tenerife på øen Tenerife. Af de lidt over en million indbyggerne (2008) i provinsen, bor 24 % i hovedstaden. Der er 53 kommuner i provinsen.

Den anden halvdel af øgruppen udgør provinsen Las Palmas. 

I  Santa Cruz de Tenerife ligger tre af Spaniens nationalparker, flere end i nogen anden provins: 
Parque Nacional de la Caldera de Taburiente på La Palma
Parque Nacional Garajonay på La Gomera
Parque Nacional del Teide på Tenerife, som omfatter den 3.718 meter høje vulkan Teide, der er  Spaniens højeste bjerg.

Eksterne henvisninger 

Provinser i Spanien
American Dad! (sæson 1)

Den første sæson af tegnefilmserien American Dad! blev sendt første gang fra 6. februar til 19. juni 2005. Sæsonen består af syv episoder og blev sendt på den amerikanske tv-station FOX. Det første afsnit blev sendt lige efter Super Bowl XXXIX og blev set af 15,1 millioner. Sæsonen fik en blandet modtagelse af kritikerne og blev af mange set som en kopi af Family Guy. Det lykkedes dog American Dad! at skabe en platform og et fanbasis der sikrede seriens overlevelse efter de første afsnit.

Afsnittet Homeland Insecurity blev nomineret til en Golden Reel Award.

Afsnit

Eksterne henvisninger 
 Sæson 1 på TV.com

1
American Dad! (sæson 3)

Den tredje sæson af tegnefilmserien American Dad! blev sendt første gang fra 10. september 2006 til 20. maj 2007. Sæsonen består af nitten episoder og blev sendt på den amerikanske tv-station FOX. 

Episoden Lincoln Lover blev nomineret til en GLAAD Media Award, og episoden Dungeons and Wagons blev nomineret til en Golden Reel Award.

Afsnit

Eksterne henvisninger 
 Sæson 3 hos TV.com

3